ДБГ откри офиси в малките населени места с посланието: Няма втора ръка бургазлии | Грамофона - новини от Бургас, България и света.
30.09.2019 , 15:28 | Автор : Gramofona.com
„Знаем, че малките хора не са важни за големите партии. Вече доказаха това, като не допуснаха в Бургас да има райониране и избираеми районни кметове”. Това каза кандидатът за кмет Живко Табаков.
„Няма втора ръка бургазлии!” С това послание кандидатът за кмет на „Движение България на гражданите” Живко Табаков откри предизборни офиси в малките населени места в община Бургас. Той, придружен с лицата от листата си за общински съветници, представи пред хората програмата, която може да промени живота на бургазлии в рамките само на 3 години.
В офисите всички живеещи в населеното място ще могат да се запознаят с предизборната програма на ДБГ и ще имат възможност да кажат за своите проблеми и нужди.
Табаков бе категоричен, че през последните 12 години ГЕРБ е залагал на мащабни фасадни проекти и лустростване на Централна градска част, а крайните комплекси и квартали са били пренебрегвани.
С тези си действия той даде ясен знак, че предизборната кампания не трябва да се води само по централните улици и площади, но и по кварталите и селата.
„Знаем, че малките хора не са важни за големите партии. Вече доказаха това, като не допуснаха в Бургас да има райониране и избираеми районни кметове. С избираемите районни кметове щеше да има повече ефективност, контрол и конкуренция в местното управление.
Ние искаме по-ефективно управление, съобразено с нуждите на конкретния район, както и това гражданите да избират и контролират пряко повече длъжности и ще продължим да водим тази политика.
Само така няма да имаме кметове-статисти, а качествени хора, които са запознати с проблемите на дадения район и имат желанието да работят съвместно с населението”, каза Живко Табаков.
Откриването на офисите са само първата част от предизборните срещи на Табаков и кандидатите му от листата за Общински съвет с жителите на всички съставни селища и квартали в общината.
Тепърва там ще се организират още мероприятия, като програмата за тях ще бъде обявена във Фейсбук страницата на Живко Табаков.
Черноморски 2019-09-30 22:27:45
Голяма прилика с "царските обещания" навремето! Партия, която подкрепя Мая Манолова за кмет на София се напъва да докара за кмет на Бургас нещо по-лошо от посредственост. Градът рязко би дръпнал назад и за това бургазлии да си отварят очите и ушите.